**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  
ՕՐԵՆՔԸ**

**«ԴԻԼԻՋԱՆԻ ՄԻՋԱԶԳԱՅԻՆ ԴՊՐՈՑ» ԾՐԱԳՐԻ ՇՐՋԱՆԱԿՆԵՐՈՒՄ ՀԱՐԿԱՅԻՆ**

**ԵՎ ՄԱՔՍԱՅԻՆ ԱՐՏՈՆՈՒԹՅՈՒՆՆԵՐ ՏՐԱՄԱԴՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Դիլիջանի միջազգային դպրոց» ծրագրի շրջանակներում հարկային և մաք­սային արտոնություններ տրա­մադրելու մասին» 2013 թվականի հունիսի 19-ի ՀՕ-73-Ն օրենքի (այսուհետ` Օրենք) 3-րդ հոդվածի երրորդ պարբերության 3-րդ կետը շարադրել հետև­յալ խմբագրությամբ.

«3) կազմակերպությունների եկամուտները շահութահարկով հարկման նպատակով եկամուտ չեն համարվում, կազ­մա­կեր­պու­թյուն­ների ծախսերը շահութահարկով հարկման նպատակով ծախս չեն համարվում․»:

**Հոդված 2.** Օրենքի 3-րդ հոդվածում լրացնել նոր պարբերություններ՝ հետևյալ բովան­դա­կությամբ.

«Կազմակերպությունների կողմից ծրագրին չառնչվող գործունեություն (գործարքներ) իրա­կանացնելու դեպքում այդ գոր­ծունեությունից շահութահարկը և գործարքներից ավե­լաց­ված արժեքի հարկը հաշ­վարկ­վում և վճարվում են Հայաստանի Հան­րա­պետու­թյան հար­կա­յին օրենս­գրքով սահմանված ընդհանուր կարգով։

Կազմակերպությունների կողմից ծրագրին չառնչվող գործարքներ իրականացնելու դեպ­­­քում այդ գործարքների հետ կապված և սույն հոդվածի համաձայն նախկինում ավե­լաց­ված արժեքի հարկից ազատված գործարքներ իրականացրած անձանց հարկային պար­տա­վո­րություններն այդ մասով վերահաշվարկման ենթակա չեն։

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջոր­դող օրվանից և տարածվում է նաև 2020 թվականի հունվարի 1-ից ծագած հարաբերու­թյուն­ների նկատ­մամբ։

**Հիմնավորում**

Դիլիջանի միջազգային դպրոց» ծրագրի շրջանակներում հարկային և մաքսային արտոնություններ տրամադրելու մասին» Հայաստանի Հանրապետության օրենքում փոփոխություն և լրացումներ կատարելու մասին ՀՀ օրենքի նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպա­տակը Դիլի­ջանի միջազգային դպրոց» ծրագրի շրջանակներում հարկային և մաքսային արտո­նու­թյուն­­ներ տրամադրելու մասին» Հայաստանի Հանրապետության օրենքի կիրառության ընթաց­քում ծագած խնդիրների լուծումն է:
2. **Կարգավորման հարաբերությունների ներկա վիճակը և առկա խնդիր­ները.**

Դիլիջանի միջազգային դպրոց» ծրագրի շրջանակներում հարկային և մաքսային արտո­­­նու­թյուններ տրամադրելու մասին» ՀՀ օրենքի 3-րդ հոդվածի 3-րդ պարբերության 3-րդ կետի համա­ձայն՝ Դիլիջանի միջազ­գային դպրոց» ծրագրի իրականացման շրջա­նակ­նե­րում կազ­մա­կերպությունների զուտ շահույթը` մինչև հարկումը, կամ դրա այն մասը, որը մինչև հաշ­վետու տարվան հաջորդող տարվա ապրիլի 15-ը օգտագործվում է (ներդրվում է) Դիլի­ջանի միջ­ազ­գային դպրոց» ծրագրի շրջանակներում, ազատվում է շահութահարկով հար­կու­մից:

Խնդիրը կայանում է նրանում, որ ծրագիր իրականացնող կազմակերպությունների կող­մից հաշվետու տարվա արդյունքներով վնասներ ունենալու պարագայում ստաց­վում է, որ կազ­­մակերպությունները չեն ապահովում շահութահարկի արտոնության կիրա­ռության համար օրենքով սահմանված նախա­պայմանը:

Միևնույն ժամանակ, օրենքով հստակ կար­գա­վորված չեն հարկման հարաբերու­թյուն­ներն այն դեպքում, երբ Դիլիջանի միջ­ազգային դպրոց» ծրագրի շրջանակներում ծրագիրն իրա­կանացնող կազ­մակերպու­թյուն­ներն իրա­կա­նաց­նում են ծրագրին չառնչվող գործու­նեու­թյուն (գոր­ծարք­ներ), որոնց մասով նախկինում կիրառվել են օրենքով սահմանված հար­կա­յին արտոնությունները:

1. **Առկա խնդիրների առաջարկվող լուծումները.** Նախագծով առաջարկվում է սահ­մա­նել, որ շահութահարկով հարկման նպատակով եկամուտ չեն համարվում կազ­մա­կեր­պու­թյուն­ների ստացվող եկամուտները, ինչպես նաև ծախս չեն համարվում ծրագրի իրա­կա­նաց­ման շրջանակներում կազմակերպությունների կողմից կատարվող ծախսերը՝ վերացնելով ծրա­գիրն իրականացնող կազ­մա­կեր­­պությունների զուտ շահույթը ծրագրի շրջանակներում օգտագործած լինելու նախա­պայ­մանը, քանի որ այդ նախապայմանի առկայությունը գործ­նա­կա­նում ուղեկցվում է բարդու­թյուն­­ներով։ Նախագծով առաջարկվում է կարգավորել նաև Դիլիջանի միջազ­գային դպրոց» ծրագիրն իրականացնող կազմակերպությունների կողմից ծրագ­րին չառնչվող գոր­ծու­նեու­թյուն (գործարքներ) իրա­կանացնելու դեպքում հար­կերի հաշ­վարկ­ման հետ կապված հարա­բերու­թյունները:
2. **Կարգավորման առարկան.** Նախագծի կարգավորման առարկան Դիլիջանի միջ­ազ­գա­յին դպրոց» ծրագրի հետագա իրականացմանը խոչընդոտող պայմանների վերա­ցումն է:
3. **Նախագծի մշակման գործընթացում ներգրավված ինստիտուտները և անձինք.**

Նախա­գի­ծը մշակվել է ՀՀ ֆինանսների նախարարության կող­­մից:

1. **Իրավական ակտի կիրառման դեպքում ակնկալվող արդյունքը.** Նախա­գծի ընդուն­­­­­­­­­­­­­­­­­­­­­­­­­­­ման արդ­յուն­­քում ակնկալվում է հստակեցնել Դիլիջանի միջազգային դպրոց» ծրագրի շրջա­նակ­ներում հարկային և մաքսային արտոնություններ տրամադրելու մասին» Հայաստանի Հան­րապետության օրենքով սահմանված հարկային արտոնությունների կիրա­ռու­թյան հետ կապված հարաբերությունները:

**Տեղեկանք**

Դիլիջանի միջազգային դպրոց» ծրագրի շրջանակներում հարկային և մաքսային արտոնություններ տրամադրելու մասին» Հայաստանի Հանրապետության օրենքում փոփոխություն և լրացումներ կատարելու մասին ՀՀ օրենքի նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ

Դիլիջանի միջազգային դպրոց» ծրագրի շրջանակներում հարկային և մաքսային արտո­նություններ տրամադրելու մասին» Հայաստանի Հանրապետության օրենքում փոփո­խու­թյուն և լրացումներ կատարելու մասին ՀՀ օրենքի նախա­գծի ընդուն­­ման առն­­չու­թյամբ այլ իրա­վական ակտե­րի ընդունման անհ­րա­­ժեշ­տու­թյուն չի առա­ջանա:

**Եզրակացություն**

Դիլիջանի միջազգային դպրոց» ծրագրի շրջանակներում հարկային և մաքսային արտոնություններ տրամադրելու մասին» Հայաստանի Հանրապետության օրենքում փոփոխություն և լրացումներ կատարելու մասին ՀՀ օրենքի նախագծի ընդունմամբ պետական բյուջեի եկամուտների նվազեցման կամ ծախսերի ավելացման մասին

Դիլիջանի միջազգային դպրոց» ծրագրի շրջանակներում հարկային և մաքսային արտո­նություններ տրամադրելու մասին» Հայաստանի Հանրապետության օրենքում փոփո­խու­թյուն և լրացումներ կատարելու մասին ՀՀ օրենքի նախագծի ընդուն­­­­մամբ պետա­­­կան բյուջեի եկա­մուտ­նե­րի էական նվազեցում կամ ծախ­սե­րի ավե­լա­ցում չի ակն­կալ­­­­վում:

ԱՄՓՈՓԱԹԵՐԹ

Դիլիջանի միջազգային դպրոց» ծրագրի շրջանակներում հարկային և մաքսային արտոնություններ տրամադրելու մասին» Հայաստանի Հանրապետության օրենքում փոփոխություն և լրացումներ կատարելու մասին ՀՀ օրենքի նախագծի վերաբերյալ ստացված առաջարկությունների, դրանց ընդունման կամ չընդունման վերաբերյալ

|  |  |  |  |
| --- | --- | --- | --- |
| Առարկության, առաջարկության հեղինակը¸ գրության ամսաթիվը և համարը | Առարկության, առաջարկության բովանդակությունը | Եզրակացություն | Կատարված փոփոխությունները |
| ՀՀ կրթության, գիտության, մշակույթի և սպորտի նախարարություն  17.09.2020թ.  թիվ 01/18.2/24739-2020 | Դիտողություններ և առաջարկություններ չկան: |  |  |
| ՀՀ տարածքային կառավարման և ենթակառուցվածքների նախարարություն  22.09.2020թ.  թիվ ՍՊ/23.3/26618-2020 | Դիտողություններ և առաջարկություններ չկան: Միևնույն ժամանակ, առաջարկվում է նախագիծը քննարկել «Հայաստանի զարգացման նախաձեռնություններ» (IDEA) հիմնադրամի հետ: | Ընդունվել է ի գիտություն: | Նախագիծը քննարկվել է «Հայաստանի զարգացման նախաձեռնություններ» (IDEA) հիմնադրամի հետ: |
| ՀՀ էկոնոմիկայի նախարարություն  23.09.2020թ.  թիվ 01/12834-2020 | Դիտողություններ և առաջարկություններ չկան: |  |  |
| ՀՀ պետական եկամուտների կոմիտե  11.12.2020թ.  թիվ 01/3-3/60136-2020 | Դիտողություններ և առաջարկություններ չկան: |  |  |
| Դիլիջան ինտերնեյշնլ սքուլ օֆ Արմենիա հիմնադրամ  28.12.2020թ.  թիվ 90145 | Առաջարկվում է նախագծի 2-րդ հոդվածը շարադրել հետևյալ խմբագրությամբ.  Կազմակերպության կողմից ծրագրին չառնչվող գործարքներ իրականացնելու դեպքում այդ գործարքների հետ կապված և սույն հոդվածի համաձայն նախկինում ավելացված արժեքի հարկից, ինչպես նաև եկամտային հարկից, ոչ ռեզիդենտի շահութահարկից, մաքսատուրքերից և մաքսավճարներից ազատված գործարքներ իրականցնող  և ստացող անձանց հարկային պարտավորություններն այդ մասով վերահաշվարկման ենթակա չեն:  Ծրագրի շրջանակում Կազմակերպության գործունեության բոլոր տեսակների մասով իրացման շրջանառությունը ազատվում է ավելացված արժեքի հարկից, եթե տվյալ հարկի առաջացումը նախատեսված է հարկային, մաքսային և այլ օրենսդրությամբ:: | Չի ընդունվել: | Ծրագրին չառնչվող գործարքներ իրականացնելու դեպքում հարկման հետ կապված խնդիրներ կարող են առաջանալ միայն Կազմակերպությունների մոտ, այն էլ միայն ԱԱՀ-ի մասով և այդ խնդիրը առաջարկվում է կարգավորվում է նախագծով:  Կազմակերպության կողմից ծրագրին չառնչվող գործարքներ իրականացնելու հանգամանքը մյուս բոլոր հարկատեսակների և վճարատեսակների մասով խնդիրներ չի առաջացնում՝ հաշվի առնելով այն հանգամանքը, որ այդ հանգամանքն ինքնին չի նշանակում, որ նախկինում հարկումից ազատված գործարքները պետք է հարկվեն, և հետևաբար այդ դեպքերում հարկային և այլ պարտավորությունները վերահաշվարկելու պարտավորությունից ազատելուն վերաբերող կարգավորումներ նախատեսելու անհրաժեշտությունը ուղղակի բացակայում է:  Հայտնում ենք, որ երկրորդ պարբերությամբ ներկայացված առաջարկության ընդունման անհրաժեշտությունը նույնպես բացակայում է՝ հաշվի առնելով այն հանգամանքը, որ  Կազմակերպությունների կողմից մատուցվում են կրթական բնույթի ծառայություններ, որոնք ՀՀ հարկային օրենսգրքի համաձայն արդեն իսկ ազատված են ԱԱՀ-ից: |
| Առաջարկվում է նշյալ օրենքի գործողությունը տարածել 2020 թվականի հունվարի 1-ից հետո ծագող հարաբերությունների վրա: | Ընդունվել է: | Նախագծում կատարվել է համապատասխան փոփոխություն: |
| ՀՀ արդարադատության նախարարություն  13.01.2021թ.  թիվ 01/27.0.01/339-2021 | «Դիլիջանի միջազգային դպրոց» ծրագրի շրջանակներում հարկային և մաքսային արտոնություններ տրամարդրելու մասին» Հայաստանի Հանրապետության օրենքում փոփոխություն և լրացումներ կատարելու մասին» օրենքի նախագծի 1-ին հոդվածում օրենքի լրիվ անվանումն անհրաժեշտ է համապատասխանեցնել «Նորմատիվ իրավական ակտերի մասին» օրենքի 18-րդ հոդվածի 3-րդ մասով սահմանված պահանջներին: | Ընդունվել է: | Նախագծում կատարվել է համապատասխան փոփոխություն: |